section_heading: Obnavljanja i rekonstrukcije
paragraph_text: Tijekom srpske opsade Sarajeva (1992. – 1996.) Grbavica se nalazila na samoj liniji te je pretrpjela velika oštećenja. Drvena, zapadna, tribina je zapaljena, a dio stadiona bio je miniran. S reintegracijom Grbavice u sastav Sarajeva Sportsko društvo Željezničar izvršilo je obnavljanje cjelokupnog stadiona i okolnih pomoćnih igrališta i izgradnju drvene tribine na zapadu. Stadion je tada imao oko 20.000 mjesta od čega 500 sa stolicama na zapadnoj tribini.